આ દીવાલ જરૂરિયાતમંદ લોકો માટે વસ્તુ મેળવવાનું સાધન બની છે. આ વિશે વાત કરતા દીવાલ પર પેઇન્ટ કરાવનાર વિમલભાઇ પટેલ કહે છે, “અમારા ગ્રૂપે ભેગા મળી આ રીતે એક સારું કામ કરવાની શરૂઆત કરી છે. જેમાં લોકોનો સારો સહકાર પણ મળ્યો છે. આ દીવાલ પર સૌથી વધુ લોકો કપડાં અને બૂટ,ચંપલ મૂકી ગયા છે. તો બીજી બાજુ જેને આ ચીજવસ્તુની જરૂર છે તે લોકો લઇ પણ જાય છે. અત્યાર સુધી જે કોઇ પણ આવ્યું છે તે સેવાના ભાવે જ આવે છે અને જેને ખરેખર જરૂર છે તે લોકો જ આવેલી ચીજવસ્તુ લઇ જાય છે.”